ഡി.സി.സി അധ്യക്ഷന്മാരെ ഇന്ന് പ്രഖ്യാപിക്കും കേരളത്തിലെ ഡി.സി.സി അധ്യക്ഷന്മാരുടെ പട്ടിക ഹൈക്കമാന്ഡ് ഇന്ന് പ്രഖ്യാപിക്കും. ഡി.സി.സി. പ്രസിഡന്റ് പട്ടിക കോണ്ഗ്രസ്സ് അധ്യക്ഷ സോണിയാ ഗാന്ധി അംഗീകരിച്ചു. തിരുവനന്തപുരത്ത് പാലോട് രവി തന്നെ ഡി.സി.സി. അധ്യക്ഷനാകും. പാലക്കാട് വി.ടി. ബലറാമിന് അധ്യക്ഷ സ്ഥാനമില്ല. Read Also : ഡി.സി.സി പുനഃസംഘടന: നേതാക്കളെ അനുനയിപ്പിക്കാന് ഒരുങ്ങി ഹൈക്കമാന്ഡ് ബിഹാറില് നാലു ദിവസത്തെ പര്യടനത്തിന് പോകുന്നതിനു മുന്നേ, കേരളത്തിന്റെ ചുമതലയുള്ള എ.ഐ.സി.സി. ജനറല് സെക്രട്ടറി താരിഖ് അന്വര് ഡി.സി.സി അധ്യക്ഷ പട്ടിക സോണിയ ഗാന്ധിക്ക് കൈമാറിയിരുന്നു. എ.കെ.ആന്റണിയുടെ അഭിപ്രായം കൂടി പരിഗണിച്ച ശേഷമായിരിക്കും സോണിയ ഗാന്ധി ഒപ്പിടുന്നത്. ഉമ്മന്ചാണ്ടിയുടെ മനസറിഞ്ഞു കൂടുതല് നേതാക്കളെ ഡി.സി.സി. പട്ടികയില് ഉള്പ്പെടുത്തിയപ്പോള് രമേശ് ചെന്നിത്തലയെ പൂര്ണമായും തഴയുന്ന കാഴ്ചയാണ് ലിസ്റ്റില് കാണുന്നത്. രമേശ് അതൃപ്തി ഹൈക്കമാന്ഡിനെ അറിയിച്ചു. ചെന്നിത്തലയുടെ വിശ്വസ്തനായ ബാബു പ്രസാദിനെ വെട്ടിമാറ്റിയാണ് കെ.സി.വേണുഗോപാലിന്റെ അടുപ്പക്കാരനായ കെ.പി.ശ്രീകുമാറിനെ ആലപ്പുഴയില് എഴുതിചേര്ത്തത്. പട്ടിക പുറത്ത് വരുന്നതിനു മുന്പേ സോഷ്യല് മീഡിയയില് അനുമോദന പോസ്റ്ററുകള് എത്തിയതും മുതിര്ന്ന നേതാക്കളെ ചൊടിപ്പിച്ചിട്ടുണ്ട്. എ.കെ ആന്റണി ഉള്പ്പെടെ കേന്ദ്രനേതാക്കളെ ചെന്നിത്തല വിഭാഗം അമര്ഷം അറിയിച്ചതിനാല് പട്ടികയില് വീണ്ടും ഒരു മാറ്റം ഇവര് പ്രതീക്ഷിച്ചിരുന്നു. Story Highlight: DCC Presidents announced today